तरुमित्र में बच्चों ने हर्षोल्लास के साथ मनाया वसंतोत्सव
प्रकृतिने मनुष्य को कई सौगातें दी हैं उन्हीं में मौसम भी एक है। प्रत्येक मौसम हमें प्रकृति के अनेक रूप दिखाता है और हमें नए संदेश भी देता है। वैसे तो हर मौसम अपने आप में विशेष होता है, लेकिन उन सभी में वसंत ऋतु का अपना अलग अंदाज होता है।
फागुन का महीना और वसंत का मौसम जब साथ होते हैं तो धरती की तुलना सजी-धजी दुल्हन से की जाने लगती है। रंगों का त्योहार होली भी फागुन मास की पूर्णिमा को रंग, उत्साह, मस्ती और उल्लास का त्योहार मनाया जाता है। वसंत ऋतु आगमन पर बुधवार को तरुमित्र पटना में वसंतोत्सव का आयोजन किया गया। इस मौके पर तरुमित्रा में नवनिर्मित फेयरी होम ट्री हाउस का भी उद्घाटन किया गया।
वसंतोत्सव में नॉट्रेडम मोंटेसरी,एसआर विद्यापीठ और आदर्श बाल विद्यालय के बच्चों ने वसंत ऋतु का स्वागत किया। इस मौके पर संत डोमिनिक सेवियो हाई स्कूल के प्राचार्य ग्लेंडा गॉल्सटेन,नॉट्रेडम एकेडमी की हेडमिस्ट्रेस मैरी नम्रता,मारग्रेट मोलोमू,परमजीत कौर,देवो प्रिया दत्त उपस्थित थीं।
hin_Deva hin_Deva hin_Deva hin_Deva